《五言过江邻几官舍 其一》
宋代·沈遘

君舍城之背，萧然十亩馀。四垣通野墅，一舸泛官渠。

夏木阴成后，凉天雨歇初。公门日无事，觞咏莫容疏。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。